BBC Hausa - News - Nijar ta fadakar da malamai kan zaman lafiya
Nijar ta fadakar da malamai kan zaman lafiya
An sabunta: 4 ga Oktoba, 2012 - An wallafa a 08:01 GMT
A jamhuriyar Nijar, Majalisar Koli ta addinin musulunci ta gudanar da taron karawa juna sani da ya hada wasu malaman da ke wa'azi a kasar.
An gudanar da taron ne don wayar da kawunan malaman ta yadda za su iya ba da tasu gudummawa ga kokarin da hukumomin kasar ke yi wajen tabbatar da kyakkyawar zamantakewa, da kuma rage kaifin ra'ayi a tsakanin al'ummomin kasar.
Mahalarta taron sun bayyana cewa akwai matukar bukatar nusar da 'yan kasar kan zaman lafiya saboda rikice-rikicen da makwabtansu ke fuskanta.
Hajiya Huda tana cikin malaman da suka halarci taron.
Ta shaidawa BBC cewa: '' Kur'ani ne ya koyar da mu zaman lafiya tun da fari. Manzon Allah (S.A.W) ya ce ya kamata musulmi su zama kamar jiki guda; idan yatsa guda ta ji ciwo ya kamata duk jiki ya amsa.Saboda haka manzon Allah shi ne babban misalin da ya kamata mu yi koyi da shi''.
Fim: Musulmi sun yi zanga-Zanga a Nijar15 Satumba, 2012, Nijar
Niger: An tsaurara tsaro a majami'u16 Satumba, 2012, Nijar
Ministocin kasashen dake amfani da kudin CFA sun yi taro a Nijar13 Satumba, 2012, Tattalin arziki